PSL universitāte

Parīzes Zinātņu un literatūras universitāte, saīsināti PSL universitāte (franču: Université Paris Sciences et Lettres), ir Francijas augstākās izglītības iestāde ar “lielās institūcijas” statusu. Tās koleģiālajā struktūrā apvienotas 13 neatkarīgas augstākās izglītības iestādes un pētniecības institūti, no kuriem vecākais dibināts 1530. gadā. Universitātes administrācija un daļa tās dalībinstitūciju atrodas Latīņu kvartālā Parīzē. Vēsture PSL dibināta 2010. gadā kā zinātniskās sadarbības organizācija ar mērķi veicināt pētniecības un izglītības programmu koordināciju, īpaši starp piecām Latīņu kvartālā esošajām akadēmiskajām institūcijām. Organizācija pakāpeniski paplašinājās, un 2018. gada izmaiņas likumdošanā ļāva izveidot koleģiālu universitāti, kas veidota pēc Oksfordas un Kembridžas universitāšu modeļa. 2019. gadā tika dibināta universitāte, kas sākotnēji apvienoja 10 dalībniekus, divus asociētos dalībniekus un trīs pētniecības organizācijas. Tās statūti paredz dalībnieku neatkarību savu procesu īstenošanā, vienlaikus nosakot kopīgu stratēģisko mērķu īstenošanu un vienotas PSL pētnieku, studentu un mācībspēku kopienas attīstību. 2022. gada novembrī universitātei tika piešķirts “lielās institūcijas” statuss, ko piešķir valsts iestādēm, kuras darbojas zinātnes, kultūras un profesionālās attīstības jomās. Dalībinstitūcijas Universitātei ir 190 pētniecības laboratorijas, kur 2900 pētnieki tiek nodarbināti tās 11 pilntiesīgajās un divās asociētajās dalībinstitūcijās: Parīzes Nacionālā ķīmijas augstskola (franču: École nationale supérieure de chimie de Paris) Nacionālā skatuves mākslas augstskola (franču: Conservatoire national supérieur d'art dramatique) Nacionālā dekoratīvās mākslas augstskola (franču: École nationale supérieure des arts décoratifs) Parīzes Malakē Valsts arhitektūras augstskola (franču: École nationale supérieure d'architecture de Paris-Malaquais) École normale supérieure Augstākās izglītības praktiskā skola (franču: École pratique des hautes études) Parīzes Rūpnieciskās fizikas un ķīmijas augstskola (franču: École supérieure de physique et de chimie industrielles de la ville de Paris) Nacionālā Hartu skola (franču: École nationale des chartes) École nationale supérieure des mines de Paris Parīzes observatorija (franču: Observatoire de Paris) Parīzes Dofinē universitāte (franču: Université Paris-Dauphine) Francijas koledža (franču: Collège de France) Kirī institūts PSL stratēģijas izstrādē un pārvaldībā ir iesaistīti arī: Francijas Nacionālais zinātniskās izpētes centrs Nacionālais veselības un medicīnas pētniecības institūts Francijas Datorzinātnes un automatizācijas izpētes institūts Universitāte ir dibinājusi arī trīs tai tieši pakļautas iestādes: Parīzes mākslīgā intelekta skola (angļu: Paris School of AI) Publiskās pārvaldības institūts (franču: Institut d’Action Publique) PariSanté Campus pētniecības institūts (franču: PariSanté Campus) Izglītības programmas PSL īsteno visu augstākās izglītības ciklu studiju programmas, piedāvājot bakalaura, maģistra un doktora līmeņa studijas. Studijas tiek piedāvātas visās akadēmiskajās disciplīnās, tostarp dabaszinātnēs, humanitārajās un sociālajās zinātnēs, mākslā un administrācijā. Universitātes studiju modelis paredz zināšanu apguvi, galvenokārt izmantojot pētniecībā balstītas metodes. Sasniegumi 2027. gada QS universitāšu kopvērtējumā PSL ierindota 34. vietā pasaulē un 8. vietā Eiropā. Tās iestāžu mācībspēki un absolventi saņēmuši 28 Nobela prēmijas. Atsauces